
                                                                                             PATVIRTINTA

                                                                                             Šakių rajono savivaldybės administracijos 




      direktoriaus 2013 m. sausio 7 d.

                                                                                             įsakymu Nr. AT-33
 VALSTYBĖS BIUDŽETO LĖŠŲ, SKIRTŲ VALSTYBINĖMS ŠALPOS IŠMOKOMS, VAIKO IŠMOKOMS, SOCIALINĖMS IŠMOKOMS IR KOMPENSACIJOMS, SOCIALINĖMS PASLAUGOMS ADMINISTRUOTI, APSKAIČIAVIMO TVARKA

I. BENDROSIOS NUOSTATOS


1. Šis tvarkos aprašas nustato Lietuvos Respublikos valstybės biudžeto lėšų, skirtų savivaldybės administracijai valstybinėms šalpos išmokoms, numatytoms Lietuvos Respublikos valstybinių šalpos išmokų įstatyme (Žin., 1994, Nr. 96-1873; 2005, Nr. 71-2556) (toliau vadinama šalpos išmokos), išmokoms, numatytoms Lietuvos Respublikos išmokų vaikams įstatyme (Žin., 1994, Nr. 89-1706; 2004, Nr. 88-3208) (toliau vadinama – išmokos vaikams) bei valstybės specialiosios tikslinės dotacijos socialinėms išmokoms ir kompensacijoms, socialinėms paslaugoms administruoti apskaičiavimo tvarką.
II. LĖŠŲ, SKIRTŲ ŠALPOS IŠMOKOMS, VAIKO IŠMOKOMS, SOCIALINĖMS IŠMOKOMS IR KOMPENSACIJOMS, SOCIALINĖMS PASLAUGOMS ADMINSTRUOTI, APSKAIČIAVIMO TVARKA


2.  Socialinės paramos skyriaus darbuotojams šalpos išmokų, vaiko išmokų, socialinių išmokų ir kompensacijų, socialinių paslaugų administravimo funkcijoms atlikti lėšos darbo užmokesčiui ir socialiniam draudimui skaičiuojamos proporcingai administruojamų atitinkamų išmokų skaičiui. Seniūnijų socialinio darbo organizatoriams lėšos darbo užmokesčiui ir socialiniam draudimui skaičiuojamos proporcingai išmokamų išmokų sumoms.

3. Lėšos šildymo išlaidoms apskaičiuojamos atsižvelgiant į patalpų, kuriose dirba valstybės tarnautojai ir darbuotojai, dirbantys pagal darbo sutartis, kurių pareigybės aprašymuose yra numatyta atitinkamų išmokų administravimo funkcija, apšildymo plotą. Apšildymo plotas atitinkamai funkcijai vykdyti priskiriamas atskiru savivaldybės administracijos direktoriaus įsakymu, atsižvelgiant į etatų skaičių, tenkantį atitinkamai funkcijai vykdyti.

4. Lėšos elektros energijos išlaidoms apskaičiuojamos atsižvelgiant į  patalpų, kuriose dirba valstybės tarnautojai ir darbuotojai, dirbantys pagal darbo sutartis, kurių pareigybės aprašymuose yra numatyta atitinkama administravimo funkcija, apšvietimo plotą. Apšvietimo plotas atitinkamai funkcijai vykdyti priskiriamas atskiru savivaldybės administracijos direktoriaus įsakymu, atsižvelgiant į etatų skaičių, tenkantį atitinkamai funkcijai vykdyti.


5. Lėšos vandentiekio ir kanalizacijos paslaugų apmokėjimui apskaičiuojamos atsižvelgiant į valstybės tarnautojų ir darbuotojų, dirbančių pagal darbo sutartis, kurių pareigybės aprašymuose yra numatyta atitinkamų išmokų administravimo funkcija, skaičių. Etatų skaičius atitinkamai funkcijai vykdyti priskiriamas atskiru savivaldybės administracijos direktoriaus įsakymu.

6. Lėšos kitoms prekėms įsigyti planuojamos kanceliarinėms prekėms ir prekėms darbo vietoms steigti, atnaujinti ir papildyti.


7. Skiriami trys telefono aparatai, kurių vieno mėnesio išlaidos nustatomos 130,00 Lt, ir du mobilieji telefonai. Mobiliųjų telefonų limitai ir atitinkamų išmokų administravimui ryšių išlaidos priskiriamos atskiru savivaldybės administracijos direktoriaus įsakymu. 

8. Lėšos komandiruotėms planuojamos tik komandiruotėms Lietuvos Respublikos teritorijoje.
___________________________________

